**ФГБОУ ВПО «БГПУ им. М.Акмуллы»**

**Центр развития одаренности школьников**

**Кафедра татарского языка и литературы**

Задания для дистанционной олимпиады по татарскому языку и литературе

для учащихся 6-11 классов

1*. Әйдә киттек! Минем яшь чагымда песиләрдән дуслар күп иде.*Югарыдагы сүзнең нинди җөмлә кисәге булуын әйтегез:

1)тәмамлык;

2)аергыч;

3)хәл;

4)аныклагыч.

2. Төркемчәсе дөрес күрсәтелмәгән фигыльне билгеләгез:

1. кайтасы –сыйфат фигыль;
2. кайтмасын –боерык фигыль;
3. кайтмаса – шарт фигыль;
4. кайтмыйча – инфинитив.

3. Әйтелеше белән язылышы туры килми торган сүзләр рәтен билгеләгез:

1) сүзләр, бәләкәй, балта;

2) чорма, җырлы,беренче;

3) мөмкин, шәһәр, черки;

4) өтерге, мәгариф, унбер.

4. Кулланылыш өлкәсе ягыннан бүленгән сүзләргә кайсы рәт керми:

1. гомумхалык сүзләре;
2. диалекталь сүзләр;
3. искергән сүзләр;
4. терминнар.

*5. Юлда көпчәк сынуны, Бөгелмәдә аны көч-хәл белән рәтләткәч, аккумулятор утырып, машина кабынмый газаплануны, һәм профессорлар, доцентлар, ассистентлар, җыйнаулашып, йөк машинасын арттан этә-этә мотор кабызучыларны артык тасвирлауның хаҗәте юктыр* кебекҗөмләсендә ничә компонент бар?

1) 3;

2) 4;

3) 5;

4) 6.

6. Генеологик классификация буенча татар теле өчен кайсы характеристика туры килә?

1) ул төрки телләрнең көнчыгыш хун тармагындагы кыргыз-кыпчак төркеменә керә;

2) ул төрки телләрнең көнбатыш хун тармагындагы угыз-болгар төркемчәсенә керә;

3) ул төрки телләрнең көнбатыш хун тармагындагы кыпчак-болгар төркемчәсенә керә.

7. Татар шигъриятенә гыйсъянчы герой образын алып килгән романтик шагыйрьне атагыз. Әдип язмышында Башкортстан белән бәйле сәхифәләрне билгеләп үтегез.

8. Ш. Камал иҗатында нинди модернистик агымның мөһим сыйфатлары чагылыш таба? Әлеге агымга аңлатма бирегез.

9. Татар балалар әдәбиятына “кечкенәкият” жанрын керткән әдипне атагыз. Әсәрләрнең берсенә анализ ясагыз.

10. И. Юзеевның нинди әсәре фашистлар тоткынлыгында һәлак ителгән шагыйрь һәм полковник Хәйретдин Мөҗәйгә багышлана?

11. Татар әдәбиятында беренче “экологик” романны һәм аның авторын атагыз.

12. “Алтынны юлга ташласаң да – алтын, шүрлеккә куйсаң да – алтын!”. Н. Фәттахның “Итил суы ака торур” романында әлеге сүзләрне кем һәм кайсы герой турында әйтә?

13. Хисаметдин, Хәнифә, Әбүзәр – бу геройлар нинди әсәрдән?

14. Әниләре җидешәр яшьлек ике улын ниндидер тимер ук белән уйнаган өчен каргый. Ана каргышы шундый көчле була ки, сабыйлыктан чыкмаган балалар шунда ук кошларга әверелеп, тәрәзәдән чыгып очып китәләр һәм күздән югалалар. Кара урманда гомер буе аерым-аерым яшәргә мәҗбүр булалар, бер-берсе һәм ата-анасы белән беркайчан да очраша алмыйлар... Түбәндәге сюжет сызыгы нинди әсәрдән алынган? Әсәрнең идея эчтәлеген аңлатыгыз.

15. Татар әдәбиятында Сабантуй күренеше сурәтләнгән әсәрләрне атагыз? Халкыбызның яраткан әлеге бәйрәме турында нәрсәләр беләсез?